CELEX: 62011FN0103
Language: da
Date: 2011-10-11 00:00:00
Title: Sag F-103/11: Sag anlagt den 11. oktober 2011 — ZZ mod EIB

7.1.2012   
            
            
               DA
            
            
               Den Europæiske Unions Tidende
            
            
               C 6/25
            
         Sag anlagt den 11. oktober 2011 — ZZ mod EIB
   (Sag F-103/11)
   2012/C 6/46
   Processprog: fransk
   
      Parter
   
   
      Sagsøger: ZZ (ved advokat N. Thieltgen)
   
      Sagsøgt: Den Europæiske Investeringsbank (EIB)
   
      Søgsmålets genstand og beskrivelse af tvisten
   
   Påstand om annullation af den af EIB’s formand trufne afgørelse om ikke at iværksætte nogen foranstaltninger som følge af undersøgelsesproceduren vedrørende den påståede psykiske chikane og om annullation af undersøgelseskomitéens endelige konklusion samt påstand om erstatning.
   
      Sagsøgerens påstande
   
   
               —
            
            
               Annullation af undersøgelseskomitéens endelige konklusion i dennes udtalelse af 11. juli 2011, for så vidt som det heri fastslås, at der ikke foreligger faktiske omstændigheder, der kan betegnes som chikane i forhold til sagsøgeren.
            
         
               —
            
            
               Annullation af den af EIB’ formand trufne afgørelse af 27. juli 2011.
            
         
               —
            
            
               Det fastslås, at sagsøgeren har været udsat for chikane.
            
         
               —
            
            
               Det pålægges EIB at bringe denne chikane til ophør.
            
         
               —
            
            
               Annullation af den af EIB’s formand trufne afgørelse af 1. september 2011.
            
         
               —
            
            
               Det fastslås, at der foreligger tjenstlige fejl, som kan tilskrives EIB.
            
         
               —
            
            
               Det fastslås, at EIB er ansvarlig over for sagsøgeren for så vidt angår den omstændighed, at den af EIB’s formand trufne afgørelse af 27. juli 2011 er ulovlig, den chikane, sagsøgeren har været udsat for, samt de tjenstlige fejl, der kan tilskrives EIB.
            
         
               —
            
            
               EIB tilpligtes at erstatte sagsøgerens hidtidige og fremtidige fysiske, psykiske, ikke-økonomiske og økonomiske skader som følge af, at den af EIB’s formand trufne afgørelse af 27. juli 2011 var ulovlig, som følge af den psykiske chikane, sagsøgeren var udsat for, og som følge af de tjenstlige fejl, som skal tilskrives EIB, idet erstatningen skal tillægges morarenter.
            
         
               —
            
            
               hvad angår den omstændighed, at formandens skrivelse af 27. juli 2011 er ulovlig:
               
                           —
                        
                        
                           vedrørende den økonomiske skade i form af mistet vederlag: 113 100 EUR
                        
                     
                           —
                        
                        
                           vedrørende den ikke-økonomiske skade: 50 000 EUR
                        
                     
         
               —
            
            
               hvad angår den psykiske chikane, sagsøgeren har været udsat for:
               
                           —
                        
                        
                           vedrørende den økonomiske skade i form af vederlag og karrieretab: 132 100 EUR
                        
                     
                           —
                        
                        
                           vedrørende den ikke-økonomiske skade: 50 000 EUR
                        
                     
                           —
                        
                        
                           vedrørende de påløbne udgifter: 13 361,93 EUR
                        
                     
         
               —
            
            
               hvad angår de tjenstlige fejl, der skal tilregnes EIB:
               
                           —
                        
                        
                           vedrørende EIB’s tilsidesættelse af sin fortrolighedsforpligtelse og af forpligtelsen til beskyttelse af oplysninger: 10 000 EUR
                        
                     
                           —
                        
                        
                           vedrørende indsigelsen i forbindelse med afhøringen af vidner: 40 000 EUR
                        
                     
         
               —
            
            
               Den Europæiske Investeringsbank tilpligtes at betale sagens omkostninger.